26 



Føletraade, er disse i særlig Grad Sæde for Smagssans. 

 Fisk med Smagssans paa Huden kan altsaa smage, om 

 det Legeme, de kommer i Berøring med, er spiseligt 

 eller ej. 



Næsten alle Fisk lever af dyrisk Føde og tager kun 

 Bytte, der kan sluges uden at deles. Kun et Faatal har 

 Munden saaledes udstyret med Tænder, at de kan afbide 

 Dele af Fødeemnet. Reglen er, at Tænderne tjener til at 

 fastholde Byttet eller til at knuse det, før det sluges. Til 

 det første Brug er Tænderne gerne kegleformede, spidse 

 og svagt indadkrummede samt hyppig noget bevægelige 

 indefter; er de meget store og kraftige, kaldes de Hug- 

 tænder; jævnlig sidder Tænderne tæt sammen og kaldes da 

 Kartetænder eller, hvis de er særlig lave og fine, Fløjels- 

 tænder. Knusetænderne er derimod forholdsvis lave, brede 

 og med en flad eller knudret Krone. Nogle Fisk er helt 

 tandløse (f. Eks. Naalefiskene), men som Regel bærer 

 flere eller færre af Mundhulens Knogler Tænder, der 

 saaledes ikke alene kan findes paa Underkæben og Over- 

 kæben (paa Mellem- og Overkæbeben), men ogsaa paa 

 Ganen (paa Plovskærbenet i Midten, paa Ganeben og 

 Vingeben til Siderne), paa Tungen og paa Gællebuerne 

 (saavel de egentlige Gællebuer som Svælgbenene). Hos 

 tilsyneladende tandløse Fisk som Karpefiskene findes 

 saaledes kraftige Knusetænder paa de nedre Svælgben. 

 Tænderne skiftes Livet igennem og erstattes med ny, 

 naar de gamle er udslidte eller mistes. 



Spytkirtler findes ikke hos Fiskene. Hyppigst er For- 

 døjelseskanalen (Fig. 11) bygget saaledes, at der efter det 

 korte og vide Spiserør følger en meget udvidelig Mave, der 

 oftest er vinkelbøjet, og som fortsættes i Tarmen, der 

 gaar den korteste Vej til Gattet; men ofte er Tarmen 

 længere og slaar een eller flere Bugter. Kort bag Maven 

 aabner sig i Tarmen Galdegangen eller rettere den fælles 

 Udførselsgang for Leveren og den hermed sammenvoksede 

 Bugspytkirtel (Hepatopankreas), og lidt længere tilbage 

 eller rundt om dette Sted munder Blindtarmene (Appen- 



